**SUGLASNOST KOJOM SE PRIHVAĆA / NE PRIHVAĆA**

**DIJAGNOSTIČKA I TERAPEUTSKA LAPAROSKOPIJA**

Ime i prezime pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rođenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MBO:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime, srodstvo, zakonskog zastupnika, odnosno skrbnika za pacijente koji nisu pri svijesti, za pacijente s težom duševnom smetnjom te za poslovno nesposobnog ili maloljetnog pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DIJAGNOSTIČKA I TERAPEUTSKA LAPAROSKOPIJA**

Poštovana,

U svezi tegoba u donjem dijelu trbuha, nejasnih nalaza ili neplodnosti, koje treba razjasniti ili kod sumnje na izvanmaterničnu trudnoću savjetujemo Vam dijagnostičku laparoskopiju. Ako je to moguće, s obzirom na nalaz, istovremeno se može i terapeutski djelovati. Ukoliko u obzir dolaze druge dijagnostičke metode, iste će vam biti objašnjene u informacijskom razgovoru.

DOBROBIT- RAZLOG VRŠENJA POSTUPKA

Laparoskopije se izvode u općoj anesteziji. Kod LPSC se kroz rez na koži u području pupka, dužine oko 1cm, uz pomoć posebne igle uvodi CO2 (ugljični dioksid) u trbušnu šupljinu, kako bi pregled bio što bolji. Zatim se uz pomoć posebnog instrumenta (troakar), uvede optički instrument (laparoskop), u trbušnu šupljinu. Često se kod LPSC-a dodatno uvodi instrument (manipulator maternice) kroz rodnicu u maternicu, kojim se pomiče maternica, te se tako omogućava bolja preglednost zdjelice. Ako se LPSC izvodi zbog steriliteta, može se kroz maternicu uštrcati obojena tvar (metilensko plavilo) u jajovode, te na taj način provjeriti njihovo stanje i prohodnost. Ukoliko se nakon pregleda zdjelice ustvrdi nalaz koji se odmah može razriješiti, najčešće će biti potrebno uvesti dodatne troakare kroz koje se u trbušnu šupljinu uvode instrumenti (npr. hvataljke, škare, kanile) pomoću kojih se mogu uzeti mali uzorci tkiva za mikroskopsku analizu, ili izvesti zahvat koji bi u protivnom zahtijevao ponovnu operaciju. Ovisno o rezultatima prethodnih pretraga kod vas za vrijeme zahvata dolaze u obzir slijedeće metode liječenja:

-oslobađanje od priraslica (mogu nastati nakon prijašnjih operacija ili upala)

-zahvati na jajnicima (npr. pražnjenje ciste na jajniku, uklanjanje ciste, djelomično ili potpuno odstranjenje jajnika)

-zahvati na jajovodima (npr. učiniti jajovode prohodnim kod steriliteta)

-operacija kod izvanmaternične trudnoće, osobito u ranom stadiju, kada se u visokom postotku može sačuvati jajovod. Ako ne postoji želja za daljnjim potomstvom, može se

jajovod u cijelosti odstraniti. U tim slučajevima može se istovremeno učiniti operacija s otvaranjem trbuha, radi uklanjanja jajovoda u cijelosti.

-odstranjivanje dobroćudnih tvorevina na maternici (miomi) ili jajniku (cista)

-odstranjivanje endometriotičnih promjena.

Prije LPSC se ne može sa sigurnošću predvidjeti kakav će se nalaz naći. Stoga Vas molimo da pristanete na moguće nužno proširenje ili promjenu prethodno planirane operacije, kako bi se mogla izvesti u istoj anesteziji te Vas tako poštedjeti dodatnog zahvata. Vrsta i proširenost bolesti mogu također odrediti i proširenje zahvata s otvaranjem trbušne šupljine i rezom na trbuhu.

RIZICI KOD POSTUPKA

Rijetko može doći do ozljeda i probijanja (perforacije) susjednih organa (npr. mokraćnog mjehura, crijeva, živaca) ili krvnih žila, instrumentima. Kod ozljede crijeva ili kod zahvata na jajnicima može doći do teških komplikacija ((npr. upala trbušne ovojnice, zapletaja crijeva, opstipacije (zatvora)). Tada je neophodna operacija s otvaranjem trbušne stjenke (laparotomija) ili ev. transfuzija krvi. Ozljede tkiva zbog uporabe el. energije, topline ili laserskog svjetla (a koje nisu odmah zamijećene) mogu zahtijevati dodatni operacijski zahvat.

Nakon dugotrajnih zahvata mogu se pri disanju pojaviti prolazni bolovi u području ramena.

Iznimno se, zbog položaja tijela za vrijeme operacije, mogu pojaviti poremećaji osjeta (umrtvljenost u području trbuha, leđa ili natkoljenica), koja zahtijevaju naknadnu fizikalnu terapiju.

Upale mokraćnog mjehura i prolazni poremećaji u smislu proširenja mokraćnog mjehura mogu se javiti samo kod operacija kod kojih se postavlja kateter u mokraćnu cijev.

Kao i nakon svakog zahvata, mogu se pojaviti poremećaji cijeljenja rane, stvaranja krvnih ugrušaka (tromboza), koji se može pomaknuti i na taj način zatvoriti krvnu žilu (embolija). S nekim od mogućih mjera predostrožnosti protiv ovih komplikacija ćemo Vas upoznati.

Ako postoje prateće bolesti (npr. bolesti srca, pluća, krvotoka, jetre ili zgrušavanja) koje povećavaju rizik pri operaciji, razgovarajte o njima sa svojim liječnikom.

**Naknadni zahvati**

Postupci za vrijeme pripreme, u vrijeme zahvata ili nakon njega kao što su infuzije, ili injekcije mogu ponekad rezultirati lokalnim ozljedama tkiva (apscesi u području iniciranja, nekroza, te ozljeda živaca ili krvnih žila).

Ako je u iznimnim slučajevima nužna transfuzija krvi, nije moguće sa sigurnošću isključiti mogućnost infekcije, npr. virusom hepatitisa (upale jetre), te iznimno rijetko, oko 1:1000000 krvnih doza, HIV-om (AIDS).Također nije moguće sa sigurnošću isključiti uzročnik kravljeg ludila. Opasnost je minimalna. Ipak, transfuzija krvi nastoji se izbjeći, ako je to moguće.

ZAMJENSKI POSTUPCI

Klasično otvaranje trbuha (laparotomija).

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak **prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak

**ne prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i faksimil odgovornog doktora

medicine za obavljanje postupka \_\_\_\_\_\_\_\_\_\_\_\_\_\_\_\_\_\_\_\_\_ Našice, dana \_\_\_\_\_\_\_\_\_\_\_.